ddrg/super_eurlex huggingface dataset:
A Bizottság 2001/6/EK Irányelve

(2001. január 29.)

a veszélyes áruk vasúti fuvarozására vonatkozó tagállami jogszabályok közelítéséről szóló 96/49/EK tanácsi irányelv műszaki fejődéshez történő harmadik hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/62/EK európai parlamenti és tanácsi irányelvvel [1] módosított, a veszélyes áruk vasúti fuvarozására vonatkozó tagállami jogszabályok közelítéséről [2] szóló, 1996. július 23-i 96/49/EK tanácsi irányelvre és különösen annak 8. cikkére,

mivel:

(1) A 96/49/EK irányelv melléklete tartalmazza a veszélyes áruk nemzetközi vasúti fuvarozására vonatkozó, általánosan "RID"-ként ismert Szabályzatot 1999. július 1-jétől hatályos formában.

(2) A RID felülvizsgálatára kétévente kerül sor, és így a módosított változat 2001. július 1-jétől hatályos, 2002. december 31-éig tartó átmeneti időszakkal, kivéve a 7. osztályba tartozó veszélyes anyagokat (radioaktív anyagokat), amelyek esetében az átmeneti időszak 2001. december 31-ig tart.

(3) Ennélfogva szükséges a 96/49/EK irányelv mellékletének módosítása.

(4) Az ebben az irányelvben előírt intézkedések összhangban vannak a 96/49/EK irányelv 9. cikkében előírt, a veszélyes áruk fuvarozásával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 96/49/EK irányelv melléklete helyébe a következő lép:

MELLÉKLET

A veszélyes áruk nemzetközi vasúti fuvarozásáról szóló szabályzat (RID), amely a Nemzetközi Vasúti Fuvarozási Egyezmény (COTIF) B. függelékét képező Nemzetközi Vasúti Árufuvarozási Egyezmény Egységes Szabályai (CIM) I. melléklete, a 2001. július 1-jétől hatályos formájában, azzal az eltéréssel, hogy a "szerződő felek" és "az államok vagy a vasutak" helyébe a "tagállam" lép

NB:

Megjegyzés: A RID 2001. évi változatának egységes szerkezetben történő közzétételére akkor kerül sor, amikor a szöveg a Közösség minden hivatalos nyelvén rendelkezésre áll.

2. cikk

1. A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a 7. osztályba tartozó veszélyes anyagokra vonatkozóan 2001. december 31-ig, a többi osztályba tartozó veszélyes anyagokra vonatkozóan pedig legkésőbb 2002. december 31-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják e rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

2. A tagállamok közlik a Bizottsággal hazai joguknak azokat a rendelkezéseit, amelyeket az irányelv által szabályozott területen fogadtak el.

3. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2001. január 29-én.

a Bizottság részéről

Loyola De Palacio

alelnök

[1] HL L 279., 2000.11.1., 44. o.

[2] HL L 235., 1996.9.17., 25. o.

--------------------------------------------------
HELYESBÍTÉS
a Közösség repülőterein a zajvédelemmel összefüggő üzemeltetési korlátozások bevezetésére vonatkozó
szabályok és eljárások megállapításáról szóló 2002/30/EK európai parlamenti és tanácsi irányelvhez
(Az Európai Közösségek Hivatalos Lapja L 85., 2002.3.28., 40. o.; magyar nyelvű különkiadás 7 . fejezet, 06. kötet, 96. o.)
1. Az (5) preambulumbekezdésben
a következő szövegrész: „A nemzetközi polgári repülésről szóló egyezmény második kiadásának (1988) 16. mellék-
lete 1. kötete 2. fejezete II. részének …”
helyesen: „A nemzetközi polgári repülésről szóló egyezmény 16. függeléke második kiadása (1988)
1. kötete II. része 2. fejezetének …”;
2. a 17 . cikkben
a következő szövegrész: „E rendelet az Európai Közösségek Hivatalos Lapjában való …”
helyesen: „Ez az irányelv az Európai Közösségek Hivatalos Lapjában való …”;
3. a 18. cikkben
a következő szövegrész: „Ennek a határozatnak …”
helyesen: „Ennek az irányelvnek …”.07/8. kötet 341 Az Európai Unió Hivatalos Lapja HU
A Bizottság 2002/50/EK irányelve

(2002. június 6.)

a szállítható nyomástartó berendezésekről szóló 1999/36/EK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szállítható nyomástartó berendezésekről szóló, 1999. április 29-i 1999/36/EK tanácsi irányelvre [1] és különösen annak 14. cikkére,

mivel:

(1) A 2001/2/EK bizottsági irányelv [2] módosította az 1999/36/EK irányelvben meghatározott tanúsítási eljárásokat az új tartályok és új tartányok megfelelőség-értékelésénél követendő modulok kombinált alkalmazása tekintetében.

(2) A modulok közötti jobb összhang biztosítása érdekében e modulokat meg kell változtatni.

(3) Ennek megfelelően módosítani kell az 1999/36/EK irányelv IV. mellékletét.

(4) Az ezen irányelvben előírt intézkedések összhangban vannak a veszélyes anyagok szállításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A IV. melléklet 1. részében, a D modul 1. pontja első mondatában, a 3.1 pont második albekezdésének harmadik francia bekezdésében és a 3.2. pont első albekezdésében az "EK-típusvizsgálati tanúsítvány" szavak helyébe az "EK-típusvizsgálati tanúsítvány vagy EK-tervvizsgálati tanúsítvány" szavak lépnek.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2003. január 1-jéig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2002. június 6-án.

a Bizottság részéről

Loyola De Palacio

alelnök

[1] HL L 138., 1999. 6. 1., 20. o.

[2] HL L 5., 2001. 1. 10., 4. o.

--------------------------------------------------
A Tanács 2002/93/EK irányelve

(2002. december 3.)

az egyes munkaigényes szolgáltatásokra a tagállamok részéről kedvezményes hozzáadottértékadó-mérték alkalmazását megengedő lehetőség meghosszabbítása céljából a 77/388/EGK irányelv módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 93. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel:

(1) A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK tanácsi irányelv [3] 28. cikkének (6) bekezdése 2000. január 1. és 2002. december 31. között legfeljebb hároméves időszakra engedélyezi a 12. cikk (3) bekezdése a) pontjának harmadik albekezdésében említett kedvezményes mértékek alkalmazását az irányelv K. mellékletében meghatározott kategóriákban felsorolt munkaigényes szolgáltatásokra is.

(2) A 77/388/EGK irányelv 28. cikkének (6) bekezdésében szabályozott eljárásnak megfelelően az egyes munkaigényes szolgáltatások kedvezményes hozzáadottértékadó-mértéke alkalmazásának a tagállamok részére való engedélyezéséről szóló, 2000. február 28-i 2000/185/EK tanácsi határozat [4] felhatalmazott egyes tagállamokat, hogy 2002. december 31-ig kedvezményes hozzáadottértékadó-mértéket alkalmazzanak azon munkaigényes szolgáltatások tekintetében, amelyekre korábban kérelmet nyújtottak be.

(3) Az ilyen kedvezményes mértékeket már alkalmazó tagállamok által 2002. október 1-jéig elkészített beszámolók alapján a Bizottságnak átfogó értékelő jelentést kell benyújtania a Tanács és az Európai Parlament részére 2002. december 31-ig, amelyet adott esetben kiegészít egy, a munkaigényes szolgáltatások mértékére vonatkozó végső határozati javaslat.

(4) Tekintettel az e jelentések alapos és átfogó értékelésének elkészítéséhez szükséges időre, meg kell hosszabbítani a 77/388/EGK irányelvben az intézkedés alkalmazhatóságára meghatározott maximális időszakot.

(5) A 77/388/EGK irányelvet tehát ennek megfelelően módosítani kell,

ELFOGADTA EZT AZ IRÁNYELVET:

1. cikk

A 77/388/EGK irányelv 28. cikke (6) bekezdésének első albekezdésében a "2000. január 1. és 2002. december 31. között legfeljebb hároméves időszakra" szöveg helyébe a "2000. január 1. és 2003. december 31. között legfeljebb négyéves időszakra" szöveg lép.

2. cikk

Ez az irányelv az Európai Közösségek Hivatalos Lapjában való kihirdetésének napján lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, 2002. december 3-án.

a Tanács részéről

az elnök

T. Pedersen

[1] 2002. november 20-i vélemény (a Hivatalos Lapban még nem tették közzé).

[2] 2002. október 24-i vélemény (a Hivatalos Lapban még nem tették közzé).

[3] HL L 145., 1977.6.13., 1. o. A legutóbb a 2002/38/EK irányelvvel (HL L 128., 2002.5.15., 41. o.) módosított irányelv.

[4] HL L 59., 2000.3.4., 10. o.

--------------------------------------------------
A Bizottság 2002/86/EK irányelve

(2002. november 6.)

a 2000/13/EK európai parlamenti és tanácsi irányelvnek nem megfelelő termékek kereskedelme betiltásának időpontja tekintetében a 2001/101/EK irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre, és különösen annak 95. cikkére,

tekintettel a 2001/101/EK bizottsági irányelvvel [1] módosított, az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelvre [2], és különösen 6. cikke (6) bekezdése második albekezdésének első francia bekezdésére,

mivel:

(1) A hústartalmú termékek címkézéséről szóló 2001/101/EK irányelv rendelkezéseit a tagállamok nem alkalmazhatják az adott irányelv átültetésének végső határidejét követő napig.

(2) A "hús" kifejezés címkézés céljára történő meghatározásának elfogadását követően az érintett piaci szereplőknek jelentős változtatásokat kell végrehajtaniuk termékeik címkézésével kapcsolatban, különösen az összetevők jegyzéke, és adott esetben a hústartalom tekintetében.

(3) A piacon levő ilyen jellegű termékek, valamint az érintett kis- és középvállalkozások nagy száma miatt megfelelő átmeneti időszakra van szükség, amely lehetővé teszi ezeknek a termékeknek a 2001/101/EK irányelv szerinti címkézését.

(4) Olyan rendelkezést is kell hozni, amely lehetővé teszi, hogy a piaci szereplők értékesíthessék az átmeneti időszak lejára előtt címkézett azon termékeket, amelyek címkézése nem felel meg a fent említett rendelkezéseknek.

(5) A 2001/101/EK irányelvet ezért ennek megfelelően módosítani kell.

(6) Az ebben az irányelvben előírt intézkedések összhangban vannak a Tápláléklánc- és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 2001/101/EK irányelv 2. cikke helyébe a következő rendelkezés lép:

"2. cikk

(1) A tagállamok 2003. január 1-jétől engedélyezik a 2000/13/EK irányelvnek megfelelő termékek forgalmazását.

(2) A tagállamok 2003. július 1-jei hatállyal megtiltják a 2000/13/EK irányelvnek meg nem felelő termékek forgalmazását.

A 2000/13/EK irányelvnek meg nem felelő, és a 2003. július 1. előtt címkézett termékek azonban a készletek erejéig még engedélyezettek."

2. cikk

Ez a rendelet az Európai Közösségek Hivatalos Lapjában való kihirdetést követő 20. napon lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, 2002. november 6-án.

a Bizottság részéről

David Byrne

a Bizottság tagja

[1] HL L 310., 2001.11.28., 19. o.

[2] HL L 109., 2000.5.6., 29. o.

--------------------------------------------------
A Bizottság 2003/29/EK irányelve

(2003. április 7.)

a veszélyes áruk vasúti fuvarozására vonatkozó tagállami jogszabályok közelítéséről szóló 96/49/EK tanácsi irányelvnek a műszaki fejlődéshez történő negyedik hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/6/EK bizottsági irányelvvel [1] módosított, a veszélyes áruk vasúti fuvarozására vonatkozó tagállami jogszabályok közelítéséről szóló, 1996. július 23-i 96/49/EK tanácsi irányelvre [2] és különösen annak 8. cikkére,

mivel:

(1) A 96/49/EK irányelv melléklete tartalmazza a Veszélyes Áruk Nemzetközi Vasúti Fuvarozásáról szóló - általánosan RID-ként ismert - Szabályzatot, a 2001. július 1-jétől hatályos formájában.

(2) A RID felülvizsgálatára kétévente kerül sor. Ezért a módosított változat 2003. január 1-jétől hatályos 2003. június 30-ig tartó átmeneti időszakkal.

(3) Ezért a 96/49/EK irányelv mellékletét módosítani kell.

(4) Az ezen irányelvben előírt intézkedések összhangban vannak a 96/49/EK irányelv 9. cikkében említett, a veszélyes áruk szállításával foglakozó bizottság véleményével,

ELFOGADTA EZT AZ IRÁNYELVET:

1. cikk

A 96/49/EK irányelv melléklete helyébe a következő szöveg lép:

MELLÉKLET

A nemzetközi vasúti fuvarozási egyezmény (COTIF) B függelékének 1. mellékletét képező, a Veszélyes Áruk Nemzetközi Vasúti Fuvarozásáról szóló Szabályzat (RID) 2003. január 1-jétől hatályos előírásai, azzal az eltéréssel, hogy a "szerződő fél" és az "államok vagy vasutak" szavak helyébe a "tagállam" szó lép.

A RID 2003. évi módosításait közzéteszik, amint a szöveg a Közösség összes hivatalos nyelvén rendelkezésre áll.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2003. július 1-jéig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal a nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

3. cikk

Ez az irányelv az Európai Unió Hivatalos Lapjában való kihirdetését követő napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2003. április 7-én.

a Bizottság részéről

Loyola De Palacio

alelnök

[1] HL L 30., 2001.2.1., 42. o.

[2] HL L 235., 1996.9.17.,25. o.

--------------------------------------------------
A BIZOTTSÁG 2003/16/EK IRÁNYELVE

(2003. február 19.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv III. mellékletének a műszaki fejlődéshez történő hozzáigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2003/1/EK bizottsági irányelvvel[1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre[2] és különösen annak 8. cikkének (2) bekezdésére,

a kozmetikai termékek és fogyasztóknak szánt nem élelmiszer termékek tudományos bizottságával (SCCNFP) folytatott konzultációt követően,

mivel:

(1) Az SCCNFP ajánlása szerint a xilolmósusz az elméletileg naponta maximálisan felszívódó kb. 10 g/kg/nap adaghatárig a szájápolási termékek kivételével biztonságosan használható kozmetikai termékekben.

(2) Az SCCNFP ajánlása szerint a pézsma-keton az elméletileg naponta maximálisan felszívódó kb. 14 g/kg/nap adaghatárig a szájápolási termékek kivételével biztonságosan használható kozmetikai termékekben.

(3) E két anyagot a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendelettel[3] összhangban történő kockázatértékelés befejezéséig 2003. február 28-ig ideiglenesen felvették a 76/768/EGK irányelv III. mellékletének 2. részébe.

(4) A fent említett rendelettel összhangban álló kockázatértékelés még nem készült el. Ezért a xilolmósusz és pézsma-keton 76/768/EGK irányelv III. melléklete 2. részébe történő ideiglenes felvételének időtartamát meg kell hosszabbítani.

(5) Az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv III. melléklete 2. részének g) oszlopában a 61. és 62. hivatkozási számnál a "2003.2.28." dátum helyébe a "2004.9.30." dátum lép.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2003. február 28-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Unió Hivatalos Lapjában való kihirdetését követő harmadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2003. február 19-én.

a Bizottság részéről

Erkki LIIKANEN

a Bizottság tagja

[1] HL L 5., 2003.1.10., 14. o.

[2] HL L 262., 1976.9.27., 169. o.

[3] HL L 84., 1993.4.5., 1. o.
A BIZOTTSÁG 2003/80/EK IRÁNYELVE

(2003. szeptember 5.)

a 76/768/EGK irányelv VIIIa. mellékletében szereplő, a kozmetikai termékek minőségmegőrzési idejét jelölő szimbólum meghatározásáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2003/15/EK európai parlamenti és tanácsi irányelvvel[1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre[2],

tekintettel a 2003/15/EK irányelvre és különösen annak 1. cikkének (11) bekezdésére,

mivel:

(1) A fogyasztóknak nyújtott tájékoztatás javítása érdekében a kozmetikai termékeken pontosabban kell megjelölni azok minőségmegőrzési idejét.

(2) A 30 hónapot elérő minőségmegőrzési idejű kozmetikai termékek esetében meg kell jelölni azt a - felnyitástól számított - időtartamot, amely alatt a termék a fogyasztóra nézve káros következmény nélkül használható.

(3) E célból a 76/768/EGK tanácsi irányelv 6. cikke (1) bekezdésének c) pontja előírja egy szimbólum és azt követően az említett időtartam (hónapokban és/vagy években) feltüntetését.

(4) Az ezen irányelvben előírt intézkedések összhangban vannak a kozmetikai termékek állandó bizottságának véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv VIIIa. melléklete az ezen irányelv mellékletében szereplő szimbólummal egészül ki.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2004. szeptember 11-ig megfeleljenek. A tagállamok haladéktalanul tájékoztatják a Bizottságot e rendelkezésekről, valamint a Bizottság számára megküldenek egy táblázatot ezen irányelv rendelkezései és az általuk kibocsátott nemzeti rendelkezések közötti megfelelésről.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Unió Hivatalos Lapjában való kihirdetését követő harmadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2003. szeptember 5-én.

a Bizottság részéről

Erkki LIIKANEN

a Bizottság tagja

MELLÉKLET

A 76/768/EGK tanácsi irányelv[3] 6. cikke (1) bekezdésének c) pontjában előírt, nyitott krémes tégelyt ábrázoló szimbólum.

[pic]

[1] HL L 66., 2003.3.11., 26. o.

[2] HL L 262., 1976.9.27., 169. o.

[3] HL L 262., 1976.9.27., 169. o. A legutóbb a 2003/15/EK irányelv 1. cikkének (3) bekezdésével módosított irányelv.
A BIZOTTSÁG 2003/46/EK IRÁNYELVE

(2003. június 4.)

a Közösségben a meghatározott növény-egészségügyi kockázatoknak kitett védett övezetek tekintetében a 2001/32/EK irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2003/22/EK bizottsági irányelvvel[1] módosított, a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre[2] és különösen annak 2. cikke (1) bekezdése h) pontjára,

tekintettel Görögország kérésére,

mivel:

(1) 1993 óta a 92/76/EGK bizottsági irányelv[3], majd később a legutóbb a 2003/21/EK irányelvvel[4] módosított, a Közösségben a meghatározott növény-egészségügyi kockázatoknak kitett védett övezetek elismeréséről és a 92/76/EGK irányelv hatályon kívül helyezéséről szóló, 2001. május 8-i 2001/32/EK bizottsági irányelv[5] Görögországot védett övezetként ismerte el a Gonipterus scutellatus Gyll tekintetében.

(2) A 2001/32/EK irányelvet módosító 2003/21/EK bizottsági irányelv előkészítése során történt elírás következtében a módosított szöveg nem említette Görögországot a Gonipterus scutellatus Gyll-lel összefüggésben. A Görögországnak a Gonipterus scutellatus Gyll tekintetében védett övezetként való elismeréséhez vezető okok azonban továbbra is fennállnak.

(3) A 2001/32/EK irányelvet ezért ennek megfelelően módosítani kell.

(4) Az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 2001/32/EK irányelv melléklete ezen irányelv mellékletével összhangban módosul.

2. cikk

A tagállamok legkésőbb 2003. június 15-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Ezeket a rendelkezéseket 2003. június 16-tól alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Unió Hivatalos Lapjában való kihirdetését követő harmadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2003. június 4-én.

a Bizottság részéről

David BYRNE

a Bizottság tagja

MELLÉKLET

A 2001/32/EK irányelv mellékletében, az a) cím alatti 7. pontban, a jobb oldali oszlopban szereplő bejegyzés helyébe a következő szöveg lép:

"Görögország, Portugália (Azori-szigetek)".

[1] HL L 78., 2003.3.25., 10. o.

[2] HL L 169., 2000.7.10., 1. o.

[3] HL L 305., 1992.10.21., 12.-- o.

[4] HL L 78., 2003.3.25., 8. o.

[5] HL L 127., 2001.5.9., 38. o.